PAGĖGIŲ SAVIVALDYBĖS ADMINISTRACIJOS DIREKTORIUS –

PAGĖGIŲ SAVIVALDYBĖS EKSTREMALIOSIOS SITUACIJOS OPERACIJŲ VADOVAS

įsakymaS

DĖL 65 M. IR VYRESNIŲ PAGĖGIŲ SAVIVALDYBĖS GYVENTOJŲ SKIEPIJIMO COVID-19 VAKCINA

2021 m. sausio 20 d. Nr. A1-66

Pagėgiai

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Vyriausybės 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“, Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-3006 „Dėl skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina prioritetinės gyventojų grupės patvirtinimo“, Lietuvos Respublikos sveikatos apsaugos ministro 2020 m. gruodžio 23 d. įsakymu Nr. V-2997 „Dėl gyventojų skiepijimo valstybės biudžeto lėšomis įsigyjama COVID-19 ligos (koronaviruso infekcijos) vakcina organizavimo tvarkos aprašo patvirtinimo“ ir atsižvelgiant į Lietuvos Respublikos sveikatos apsaugos ministerijos planus pradėti asmenų, vyresnių nei 65 m. skiepijimą COVID-19 vakcina:

1.	Į p a r e i g o j u visų Pagėgių savivaldybės Asmens sveikatos priežiūros įstaigų (VšĮ „Pagėgių pirminės sveikatos priežiūros centras“, IĮ „Pagėgių šeimos centras“ ir UAB „Medicinos namai šeimai“) vadovus:

1.1.	sudaryti sąrašus prie įstaigos prisirašiusių 65 m. ir vyresnių pacientų, norinčiųjų pasiskiepyti COVID-19 ligos (koronaviruso infekcijos) vakcina;

1.2.	65 m. ir vyresnių įstaigoje prisirašiusiųjų pacientų, norinčiųjų pasiskiepyti COVID-19 ligos (koronaviruso infekcijos) vakcina, sąrašus sudaryti iki 2021 m. sausio 27 d., juose nurodant paciento vardą, pavardę, asmens kodą, telefono numerį ir amžiaus grupę;

1.3.	sudarytus sąrašus pateikti vakcinaciją Pagėgių savivaldybėje organizuojančiai VšĮ „Pagėgių pirminės sveikatos priežiūros centras“, kuri organizuoja vakcinaciją ir atliks skiepijimo veiksmus asmenims, priklausantiems numatytoms prioritetinėms grupėms.

2. N u s t a t a u, kad 65 m. ir vyresnių Pagėgių savivaldybės gyventojų sąrašai sudaromi pagal skirtingas pacientų amžiaus grupes:

2.1. 80 m. ir vyresni;

2.2. 75-79 m.;

2.3. 70-74 m.;

2.4. 65-69 m..

3. P a v e d u Dokumentų valdymo ir teisės skyriaus vyriausiajai specialistei Ritai Vidraitei Pagėgių savivaldybės interneto svetainėje www.pagegiai.lt bei Facebook paskyroje paviešinti informaciją apie galimybę 65 m. ir vyresniems Pagėgių savivaldybės gyventojams kreiptis į savo asmens sveikatos priežiūros įstaigą, pareiškiant norą skiepytis COVID-19 ligos (koronaviruso infekcijos) vakcina.

4. S k e l b i u šį įsakymą Teisės aktų registre ir Pagėgių savivaldybės interneto svetainėje www.pagegiai.lt.

Šis įsakymas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo įsakymo paskelbimo ar įteikimo suinteresuotiems asmenims dienos.

Administracijos direktorius –	Virginijus Komskis

ekstremaliosios situacijos operacijų vadovas